રાષ્ટ્રીય ગોપાલ રત્ન એવોર્ડ ( વ્યક્તિગત એવોર્ડ)ની કેટેગરીમાં દ્વિતિય અને તૃતિય સ્થાન એમ બે એવોર્ડ રાજ્યના પશુપાલકોને મળ્યા છે. જેમાં દ્વિતીય સ્થાને સુરતના પિયુષભાઈ જે. પટેલ જ્યારે તૃતીય સ્થાને વૈભવભાઈ બી. પટેલનો સમાવેશ થાય છે. રાષ્ટ્રીય ગોપાલ રત્ન એવોર્ડનાં પ્રથમ, દ્વિતીય અને તૃતીય સ્થાનનાં વિજેતાઓને અનુક્રમે રૂ.૫.૦૦ લાખ, રૂ.૩.૦૦ લાખ અને રૂ.૧.૦૦ લાખની રોકડ રકમ (ચેક), સર્ટીફીકેટ અને મોમેન્ટોથી નવાજવામાં આવ્યા છે.